Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi teatas,
et Hamas on kaotanud võimu Gaza sektori põhjaosas.
Jeruusalemm kordas, et nõustu vaenutegevuse peatamisega,
kui Hamas ei vabasta pantvange.
Prantsusmaa president Emmanuel Macron kutsus 80 riiki ja institutsiooni
kooskõlastama vastust Gaza olukorrale.
Iisraeli 32. sõjapäeval alates ajast,
mil islamistlikud terroristid Hamasi-juhitud Gaza sektorist
tegid jõhkra rünnaku Lõuna-Iisraelis,
ja vähem kui kaks nädalat pärast Iisraeli Kaitseväe maarünnaku algust
terrorist kihava enklaavi põhjaossa
teatas Kaitsevägi, et Hamas on sisuliselt kaotanud võimu.
Seetõttu on tuhanded Gaza elanikud
kasutanud võimalust pageda ohutusse humanitaartsooni enklaavi lõunaosas.
Täna siirdus 50 000 gazalast Gaza sektori põhjaosast lõunasse.
Nad lähevad, sest mõistavad, et Hamas on kaotanud kontrolli põhjas
ning et lõunas on ohutum ala, kus nad saavad arstiabi, vett ja toitu.
Nad mõistavad, et nii oleks parem.
Aitame ikka kaasa humanitaarabi jõudmisele lõunasse.
Lubame ka ikka - homme - Gaza elanikel
siirduda Hamasi haardest Gaza sektori põhjaosas sektori lõunaossa.
Hamas on juba kaotanud ja kaotab üha rohkem võimu põhjas.
Admiral Hagari kinnitas veel selgelt,
et hoolimata välisriikide suurtest pingutustest
sundida Iisraeli vaenutegevust lõpetama ei ole mingit relvarahu.
Ei ole relvarahu! Teadke: ei ole relvarahu!
Meil käib sõda Hamasiga. Ei ole relvarahu!
Rahvas pageb Hamasi võimu alt lõunasse,
kuna mõistab, et Hamas kasutab teda inimkilbina.
Mis siis on? On humanitaarpausid.
Need humanitaarpausid annavad rahvale konkreetsel ajal võimaluse
organiseeruda ja siirduda lõunasse oma turvalisuse pärast.
Ja tahame, et rahvas siirduks lõunasse ohutumasse paika ja jääks sina
Me ei sõdi Gaza elanikega.
Sõdime Hamasiga, mis hoiab me rahvast pantvangis,
mis sooritas verised rünnakud 7. oktoobril.
Sellega me sõdime!
Ja nii peame hoidma lahus Gaza elanikud,
kes teavad, et Hamas on nad hüljanud,
keda me lubame jõuda ohutumaile aladele,
ja neile aladele viime arstimeid, vett, toitu Egiptuse ja USA abiga.
Tuleb toonitada, et Kaitsevägi on võtnud võimu
suurtel aladel Gaza sektori põhjaosas,
kus sõjaroimade ulatus -
kuna Hamas kasutab teadlikult ära tsiviilelanikke oma terroritaristus -
oli kogu maailmale hästi näha,
nagu ka relvatootmiskohad,
mis olid teadlikult rajatud laste magamistubade kõrvale,
ja muud õõvastavad kuriteod.
Gaza on suurim terroribaas, mille inimkond eales rajanud.
Kogu linn on üks suur terroribaas.
Maa all kilomeetreid tunneleid, mis on ühendatud haiglate ja koolidega,
ühendatud üksteisega.
Seal on sideruumid, laskemoonalaod, magamiskohad ja kõik -
et toimida terroribaasina, millest nad saavad teha kahju
Iisraeli kodanikele ja kaitseväelastele.
Tuleb märkida, et kolm soomusüksust teevad konkreetseid edusamme
Hamasi kantsis Gaza linnas, kus ühingu juhid peidavad end maa all,
Shifa haigla all olevas paigas.
Kuna Jeruusalemma käsk kõrvaldada Hamasi mõrtsukatest juhid on jõus,
jälgib Julgeolekuamet pingsalt
iga nende liikumist, kuna Hamas kasutab ära kõiki humanitaarnõkse,
nagu võib kuulda järgnevast salvestisest.
- Hallo! - Hallo!
- Tere, vend, kuis läheb? - Midagi, kõik sama.
Kas saadan kiirabiauto?
Ei, mees, kiirabiautosid mul on, võin minna välja mistahes kiirabiautoga.
Vend, siin on kiirabiauto, võin saata ja ta viib su otse koduukse ette.
Vend, siin sõidavad kiirabiautod edasi-tagasi, võin minna suvalisega.
Kui sul ei lähe auto käima ja kiirabi autot pole, ütle kohe ja ma saadan.
Ei, vend, saan lahkuda kiirabiautoga, millega tahan, mees.
Ehkki Iisraeli Kaitsevägi tegeleb peamiselt Iisraeli lõunarindega,
tegutseb ta ulatuslikult ka Judeas, Samaarias ja Jordani orus,
samuti põhjarindel Hezbollah’ - Iraani käsilase - vastu Liibanonis.
Eelmainitud aladel tegid Iisraeli Kaitseväe, Julgeolekuameti
ja piiripolitsei eriväelased laialdast terroritõrjet nn Läänekaldal,
kõrvaldades vähemalt 8 terroristi ja vahistades üle paarikümne.
Liibanonis aga püüdsid Hezbollah’ terrorirakud
lasta mitmeid tankitõrjerakette Kaitseväe positsioonide pihta,
kuid Kaitseväe luureüksused märkasid nende liikumist
ja tegid mitmeid terroriste kahjutuks.
Ja ehkki võimalused valearvestuseks on suuremad kui iial varem,
rõhutas Iisraeli kaitseminister, et Iisrael ei otsi sõda Liibanoniga.
Vastame igale rünnakule.
Siiani on tapetud umbes 70 Hezbollah’ võitlejat.
Jätkame samamoodi!
Kui nad teevad vea ja tirivad Liibanoni sõtta,
maksavad nad ränka hinda.
Meil pole mingit huvi sõdida Hezbollah’ vastu.
Yehya al-Sinwar tegi vea ja tiris Hamasi sõtta.
Tulemuseks on Gaza ja Hamasi ühingu hävitamine.
Kui Nasrallah teeb vea, on Liibanoni saatus otsustatud.
Jeruusalemma Sõjakabineti istungil,
kus osalesid Iisraeli kogukondade juhid kogu Judeast, Samaariast
ja Jordani orust,
kiitis Iisraeli peaminister Benjamin Netanyahu esmalt Kaitseväge
ja teisi julgeolekuasutusi muljetavaldava edasimineku eest
sõjas terrorirühmade vastu Gazas,
korrates samas, et Jeruusalemm ei nõustu mingi relvarahuga
kui ei vabastata pantvange, keda Hamas praegu kinni hoiab.
Alustuseks kiidaksin Iisraeli Kaitseväe
maapealset tegevust Gaza maakitsusel.
See edeneb hästi ja on saavutamas häid tulemusi.
Tahaksin heita kõrvale kõiksugu kuulujutud, mida tuleb igast suunast,
ja veelkord selgitada:
Ei tule mingit relvarahu ilma meie pantvangide vabastamiseta.
Kõik muu on vale.
Seejärel käsitles Netanyahu kolme punkti, mida Sõjakabinet pidi arutama.
Olen siin koos Sõjakabineti, Judea ja Samaaria volikogujuhtide
ja muidugi Kaitseväe keskväejuhatusega.
Oleme tulnud siia saavutama kolme sihti.
Esimene siht on hoogustada terroritõrjet,
mida agressiivselt tehakse.
Tahaksin kiita Kaitseväge, Julgeolekuametit ja politseid
väga mõjuka tegevuse eest ses vallas.
Teine siht on takistada eskalatsiooni
ja Judea ja Samaaria muutumist teiseks rindeks.
Muidugi nõuab see valmistumist suuremahulisteks rünnakuteks
nii Judeas kui Samaarias kui ka Judeast ja Samaariast.
Kolmas punkt puudutab gruppi radikaalseid äärmuslasi,
kes teadaolevalt on seotud riikliku julgeoleku ministri Itamar Ben Gvir’iga.
Julgeolekuamet ja Kaitsevägi on neid vahel nimetanud ’juudi terroristideks’
ja nad tegelevad kurjategemisega palestiina elanikele nn Läänekaldal.
Judeas ja Samaarias on pool miljonit ustavat, seaduskuulekat elanikku,
kes teevad kohusetundlikult tööd.
Paljud neist on kas Kaitseväe karjääriohvitserid või reservistid
Gaza rindel.
Need kodanikud on aastaid panustanud palju Iisraeli riiki
ning tegelevad väljakutsetega,
mille Iisraeli kodanikud teavad olevat nii rasked kui vajalikud.
Nad on üha ilmutanud ülimalt eetilisi väärtusi ja käitumisnorme.
On aga käputäieke inimesi, kes seda rahvast ei esinda
ja kes kehtestavad oma õigust.
Me ei salli seda! Me ei nõustu sellega!
Võtame nende vastu kõik meetmed!
See teeb Iisraeli riigile ränka kahju välismaal ega esinda seda rahvast.
Ma taunin seda ja vastustame seda,
ja tean, et mina esindan kogu rahvast siin -
nii kogukonnajuhte kui elanikke Judeas ja Samaarias.
Hoogustuvad rahvusvahelised püüded saavutada taktiline paus.
Prantsusmaa kutsus 80 riiki ja suuremat institutsiooni konverentsile,
mis käsitleb humanitaarvastust oludele Hamasi-juhitud Gaza sektoris.
Ehkki Prantsusmaa presidendi Emmanuel Macron’i sõnul
kooskõlastab Pariis iga oma sammu Jeruusalemmaga,
polnud Iisrael konverentsile kutsutud, erinevalt Palestiina Omavalitsusest.
Iisraeli rünnates sai Hamas vastutavaks
palestiinlaste jaoks kohutavate tagajärgede eest.
Täna kannatavad just tsiviilisikud Gazas.
Peaaegu 1,5 miljonit inimest
on kodunt pagenud, tuhanded on surnud või vigastatud.
Ja nüüd on iisraellaste leinale lisandunud palestiinlaste lein,
ja me ei saa sellega leppida, sest iga elu on väärtuslik
ja meil pole
üleüldiste humanistlike väärtuste edendamisel topeltstandardeid.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja tahan veelkord tänada kõiki teid, kes olete toetanud TV7 Iisraeli tööd
oma annetuste ja palvetega.
Kuna TV7 Iisraeli töö põhineb 100% annetustel,
ei suudaks me ilma teie toeta päevauudiseid toota.
Seepärast kordan, et me vajadused kuhjuvad,
ja julgustan teid: kui me saated on teile õnnistuseks
ja kui suudate, saate teha annetuse lehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle edasistes TV7 uudistes.
Seniks šalom Jeruusalemmast!
Tõlge: Sulev Kivastik